Tokmakas
Apie Ukrainos miestą žr. Tokmakas (Ukraina). Tokmakas (kirg. Токмок) – miestas šiaurės Kirgizijoje, Ču srityje, Ču slėnyje, Ču upės kairiajame krante, Kazachstano pasienyje, į rytus nuo Biškeko. Pro miestą eina Biškeko–Balykči plentas ir geležinkelis. Metalo apdirbimo, maisto (konservų, cukraus), lengvoji (vilnos apdirbimo ir kt.), stiklo pramonė. Veikia Vidurinės Azijos tarptautinis universitetas.